ร้านอาหารอีสานที่ราคาไม่แพงใกล้ มศว. มีที่จอดรถแคบๆหลังร้านค่ะ พอจอดได้อยู่
ร้านเล็กๆ มีโต๊ะไม่มากนัก บรรยากาศร้านก็ทึบๆไปสักหน่อย พนักงานบริการ พอใช้ได้ค่ะ อาหารรอไม่นานมากถือว่าโอเค
เมนูอาหารหลากหลายดีค่ะ เมนูส้มตำไม่แพงแค่ 30-40฿ 
- ส้มตำไทย รสชาติเกือบอร่อยละค่ะ ขาดเปรี้ยวไปสักหน่อย
- ข้าว ลาบทอด อันนี้พอใช้ได้ แต่ได้ลาบทอดแค่ 3 ก้อน รสชาติก็ไม่ได้อร่อยมากกลางๆ
- แกงส้มชะอมกุ้ง รสชาติน้ำแกงส้มอร่อยใช้ได้ค่ะ กุ้งเป็นกุ้งแช่แข็ง ชะอมไข่ให้เยอะดีแต่ชะอมแก่มาทั้งกิ่งทั้งก้าน ทานแล้วแข็งไปค่ะ
- ขนมจีนน้ำยาปู อันนี้อร่อยค่ะ น้ำยารสชาติดีเนื้อปูเยอะใช้ได้ ขนมจีนเยอะ ทานอิ่มเลยค่ะ ชุดละ 80฿ จัดว่าดี เมนูนี้แนะนำค่ะ